Їталїꙗ

Їталі́ꙗ и италїискꙑ Italia · єпїсимьно имѧ Їталі́ꙗ Димократі́ꙗ и италїискꙑ Repubblica Italiana · южьнꙑ Єѵрѡпꙑ дрьжава ѥстъ ⁙ Їталїѩ стольнъ градъ Римъ ѥстъ ⁙ Їталїи людии 60,6 лєѡдръ обитаѥтъ ⁙ Дрьжавьнъ ѩꙁꙑкъ їталїискъ ѥстъ єтѷмологїꙗ Дрьжавꙑ имєнє єтѷмологїꙗ исто нєвѣдома ѥстъ ⁙ Нѣции оучєни людиѥ мьнѧтъ бо оно отъ дрєвльнѥгрьчьска словєсє Ἰταλία сѧ авлꙗѥтъ · ѥжє отъ осчьска словєсє 𐌅𐌝𐌕𐌄𐌋𐌉𐌞 иꙁишло ѥстъ и то словѣньскꙑ страна тєлѧтъ ѥстъ їсторїꙗ Въ прьво тꙑсѫщєлѣтиѥ до Х҃Р въ нꙑнѣщьнѩ Їталїѩ ꙁємли їталїисци народи витаахѫ · иꙁ ихъжє ѥдинъ латини бѣашє ⁙ Ихъжє градъ Римъ въ Д҃ вѣцѣ до Х҃Р наивєликъ сталъ бѣ и отъ того жє врѣмєнє Апєнниньскъ полуоостровъ подъ ѥгожє власть пришьлъ бѣ ⁙ Напрьва Римъ стольнъ градъ Римьскꙑ димократїѩ бѣашє · ꙗжє послѣди жє аѵтократѡрїѥѭ стала бѣ ⁙ Въ Є҃ вѣцѣ по Х҃Р Римьска аѵтократѡрїѩ вєликꙑ отѧжєниꙗ прѣимаашє отъ гєрманьскъ плємєнъ · и 410 лѣта Римъ вєстгоѳи раꙁдроушили бѣшѧ · а 455 лѣта жє и вандали бѣшѧ ⁙ 476 лѣта Одоакръ поничьжилъ бѣ Ꙁападьнѫ Римьскѫ аѵтократѡрїѭ и отъ тогожє врѣмєнє Їталїиско кралѥвьство сътворѥно бѣашє · нъ пльнꙑ власти надъ нꙑнѣшьнѩ Їталїѩ ꙁємлєѭ оно жє нє имаашє и скоро Въсточьноѭ Римьскоѭ аѵтократѡрїѥѭ и гєрманьсками плємєнꙑ раꙁложєно бѣашє Сътворѥниѥ ѥдинаѥго Їталїиска кралѥвьства въ Ѳ҃І҃ почѧло сѧ бѣашє и коньць ѥмоужє 1871 лѣта положєнъ бꙑстъ ѥгдажє Римъ по пришьствии тѫдоу кралꙗ Виктора Єманоуила В҃ стольнъ градъ вьсѥѩ Їталїѩ сталъ бѣашє ⁙ Въ Прьвѣ Свѣтьнѣ воинѣ Їталїꙗ Съглашєниꙗ странѫ приꙗла бѣашє · бо хотѣла бѣашє Аѵстрїѩ Южьна Тирола ꙁємли поѩти и 1919 лѣта по воинꙑ коньцоу тако въ рѣснотѫ съдѣлано бѣашє Ацѣ Їталїꙗ кралѥвьство бѣашє · отъ 1922 лѣта рѣснотивьнѫ власть глава Фаскиинꙑ коммꙑ Бєнито Моусолини приѩ и нарєчє сѧ вождь и италїискꙑ duce ⁙ Отъ 1940 лѣта Їталїꙗ въ Въторѫ свѣтьнѫ воинѫ въстѫпи ꙗко Нѣмьць и Ꙗпѡнїѩ съвѫꙁьница Їталїꙗ ꙗко нꙑнѣшьнꙗ димократїꙗ 1946 лѣта почѧта бѣ ⁙ 1957 лѣта Їталїꙗ въшла въ съставъ Єѵрѡпьска съвѫꙁа бѣ гєѡграфїꙗ Їталїѩ пльно пространиѥ 301,340 х҃м² ѥстъ Їталїꙗ бол҄ьшєѭ чѧстиѭ на Апєниньскомь полоуостровѣ лєжитъ · а сѣвєрьна граница въ Алпьскахъ горахъ ѥстъ ⁙ Такождє дрьжава мъного островъ иматъ · иꙁ ихъжє наибол҄иꙗ Сїкєлїꙗ и Сардинїꙗ ѥстє Окрѫгъ Апєниньска полоуострова Срѣдиꙁємьна морꙗ съставьнꙑ морꙗ лєжатъ · тꙑ жє сѫтъ Лигоурїиско морѥ на сѣвєроꙁападѣ и Тѷррєньско морѥ на югоꙁападѣ и Їонїчьско морѥ на юꙃѣ и Адрїатїчьско морѥ на въстоцѣ Наидлъга рѣка Падъ ѥстъ длъготоѭ 682 х҃м ⁙ Наибол҄ьшє ѥꙁєро жє Гарда ѥстъ кладѧꙃи